PARANTUMISKOULU
Kapernaumin sadanpäällikön palvelijan parantuminen
Hei. Olen pastori Jaanus Ringmäe ja tämä ohjelma on Parantumiskoulu.
Näissä ohjelmissa käyn läpi erilaisia tarinoita, joissa kaikissa -
Jeesus parantaa sairaat. Raamatussa on tällaisia -
yksittäisiä kertomuksia suhteellisen paljon - jopa noin 20.
Niissä kuvataan yksityiskohtaisesti kunkin parantumisen kulku.
Meillä on näistä kertomuksista erittäin paljon opittavaa.
Ne sisältävät monia yhtäläisyyksiä ja samoja piirteitä.
Kuullessasi Jumalan sanaa, tee se uskoen ja odottaen, -
jotta sairaana ollessasi voisit sanan kautta kokea parantumisen.
Mikäli oletkin terve, voi Jumalan sana toimia rokotteen tavoin.
Eli voit istuttaa Jumalan sanan sydämeesi ja pysyäkin terveenä.
Tänään käsittelen kertomusta -
Kapernaumin sadanpäällikön palvelijan parantumisesta.
KAPERNAUMIN SADANPÄÄLLIKÖN PALVELIJAN PARANTUMINEN
Tästä kerrotaan sekä Matteuksen että Luukkaan evankeliumissa.
Kuuntele tarkkaan kun luen, ja koe Jumalan sanan vaikutus itsessäsi.
Aloitan kohdasta Matt. 8:5-13.
"Ja kun hän saapui Kapernaumiin, tuli hänen tykönsä sadanpäämies ja -
rukoili häntä ja sanoi: "Herra, minun palvelijani makaa kotona -
halvattuna ja on kovissa vaivoissa".
Hän sanoi hänelle: "Minä tulen ja parannan hänet".
Mutta sadanpäämies vastasi ja sanoi: "Herra, en minä ole sen arvoinen, -
että tulisit minun kattoni alle; vaan sano ainoastaan sana, -
niin minun palvelijani paranee.
Sillä minä itsekin olen toisen vallan alainen, -
ja minulla on sotamiehiä käskyni alaisina,...
Tämän kuultuaan Jeesus ihmetteli ja sanoi niille, jotka häntä seurasivat: -
"Totisesti minä sanon teille: -
en ole kenelläkään Israelissa löytänyt näin suurta uskoa.
Ja minä sanon teille: monet tulevat idästä ja lännestä ja aterioitsevat -
Aabrahamin ja Iisakin ja Jaakobin kanssa taivasten valtakunnassa; -
mutta valtakunnan lapset heitetään ulos pimeyteen; -
siellä on oleva itku ja hammasten kiristys."
Ja Jeesus sanoi sadanpäämiehelle: "Mene. Niinkuin sinä uskot, -
niin sinulle tapahtukoon." Ja palvelija parani sillä hetkellä."
Luukkaan evankeliumissa -
Luukas luultavasti Pyhän Hengen innoittamana kertoo samasta -
tapahtumasta, mutta tuoden esiin myös hieman toisia yksityiskohtia.
Luuk. 7:2-10 sanotaan: -
" Ja eräällä sadanpäämiehellä oli palvelija, joka sairasti ja -
oli kuolemaisillaan ja jota hän piti suuressa arvossa.
Ja kuultuaan Jeesuksesta hän lähetti juutalaisten vanhimpia hänen tykönsä
ja pyysi, että hän tulisi parantamaan hänen palvelijansa.
Kun nämä saapuivat Jeesuksen tykö, pyysivät he häntä hartaasti ja -
sanoivat: "Hän ansaitsee, että teet hänelle tämän; sillä hän -
rakastaa meidän kansaamme, ja hän on rakentanut meille synagoogan".
Niin Jeesus lähti heidän kanssansa.
Mutta kun hän ei enää ollut kaukana talosta, lähetti sadanpäämies -
ystäviänsä sanomaan hänelle: "Herra, älä vaivaa itseäsi, -
sillä en minä ole sen arvoinen, että tulisit minun kattoni alle;
...vaan sano sana, niin minun palvelijani paranee.
Sillä minä itsekin olen toisen vallan alaiseksi asetettu, -
ja minulla on sotamiehiä käskettävinäni, -
ja minä sanon tälle: 'Mene', ja hän menee, ja toiselle: 'Tule' ...
Tämän kuultuaan Jeesus ihmetteli häntä, kääntyi ja sanoi kansalle, -
joka häntä seurasi: "Minä sanon teille: -
en ole Israelissakaan löytänyt näin suurta uskoa."
Ja taloon palatessaan lähettiläät tapasivat palvelijan terveenä."
Nämä kaksi kertomusta näyttävät sen, miksi palvelija parani, -
miksi Jumala paransi hänet ja mitkä seikat siihen johtivat...
Tämä on meille esimerkkinä siitä, kuinka mekin voimme parantua.
Usein näissä kertomuksissa huomio kiinnittyy siihen, että -
ihan ensimmäiseksi kertomuksen henkilö oli "kuullut Jeesuksesta".
Kuultuaan Jeesuksesta, hän alkoi heti sen pohjalta myös toimimaan.
Kristittyinä meidän tulee oppia arvostamaan tätä.
Välillä kristityt eivät pidä seurakunnassa käyntiä tärkeänä, -
ja Raamattukin avataan ehkä vain kerran viikossa...
Näin ei saisi olla! Meidän tulisi kuulla Jumalan sanaa jatkuvasti -
ja itse tutkia Jumalan sanaa säännöllisesti ja siihen syventyen.
Ihmisistä on usein mukavaa kysyä vain pastorilta, -
mitä Raamattu sanoo jostakin asiasta. Mutta meidän pitäisi -
myös itse avata Raamattu ja löytää vastaukset kysymyksiin sieltä.
Meillä tulee olla halu kuulla Jumalan sanaa ja sen opetusta.
Joskus on niin, että vaikka on etukäteen ilmoitettu -
rukousseminaarista tai muusta, paikalle ei tule montaa ihmistä.
Jos kyse on parantumisseminaarista, väkeä tulee yleensä enemmän.
Jumalan sanaa tulee kuunnella monipuolisesti ja eri aiheista, -
jotta voisimme kasvaa ja voimistua.
Tämäkin mies kuuli Jeesuksesta, ja vasta sen jälkeen syntyi ihme.
Sitä ei olisi syntynyt, jos mies ei olisi osannut odottaa ihmettä.
Mutta koska hän oli kuullut, ryhtyi hän heti myös toimimaan.
Eräs asia tässä kertomuksessa saattaa joitakin ihmetyttää.
Sadanpäällikkö tuli Jeesuksen luo toisen evankeliumin mukaan yksin, -
kun taas toisen mukaan, hän lähetti paikalle juutalaisten vanhimpia...
Jumalan sanasta näemme usein, kuinka joku on lähetetty -
tekemään toisen puolesta jotakin. Se on sama, kuin olisi itse tehnyt.
Yhdessä kohdassa sanotaan miehen ystävien tulleen Jeesuksen luo, -
ja toisessa sanotaan hänen tulleen itse. Lopputulos on kuitenkin sama.
Tärkeä mielessä pidettävä asia on se, että -
joko sadanpäällikkö itse, tai hänen ystävänsä tulivat Jeesuksen luo.
Tästä näemme hyvin tärkeän asian -
eli sen, että meidän itsemme tulee ottaa askel kohti parantumista.
Sairaat ihmiset ovat toisinaan ehkä hieman passiivisia.
Se on toki ymmärrettävää, sillä sairaus voi estää jopa liikkumisen.
Tässä mies oli aktiivinen ja toimi löytääkseen ratkaisuja...
Välillä ihmiset odottavat pastorin näkevän heidän eri ongelmansa -
ja siksi ymmärtävän kysyä, saisiko hän rukoilla heidän puolestaan jne.
Mutta meidän itsemme tulee olla se, joka haluaa löytää ratkaisun.
Sadanpäällikkö lähettää Jeesuksen luo toiset, jotta syntyisi ihme.
Kaksi asiaa: Hän kuuli Jeesuksesta, -
ja sitten hän tuli Jeesuksen luo.
Kirjoitan näitä taas muistiin: -
-KUULI JEESUKSESTA -TULI JEESUKSEN LUO
Kirjoitan muistiin senkin, että hän "piti palvelijaansa arvossa".
PITI PALVELIJAANSA ARVOSSA
Eli hän kuuli, tuli Jeesuksen luo ja piti palvelijaansa arvossa.
Luukkaan evankeliumin mukaan hän piti palvelijaa suuressa arvossa.
Toisessa käännöksessä hän nimittää palvelijaa pojaksi, joten -
mitä todennäköisimmin kyseessä oleva sairastunut mies oli nuori.
Mies tulee ja pyytää Jeesusta auttamaan tätä nuorta miestä.
Hän etsii ratkaisuja tuntemansa myötätunnon ja rakkauden vuoksi.
Kun kohtaamme sairaita, -
myötätunnon ja rakkauden tulisi motivoida meitä.
Haluamme nähdä muutoksia ja ratkaisuja heidän elämässään, -
joten menemme Jeesuksen luo ja pyydämme Häntä parantamaan heidät
Kertomukseen sadanpäälliköstä liittyy useita asioita, -
jotka kertovat siitä, miksi ihme syntyi.
Seuraava asia on tämä: -
HÄN OLI NÖYRÄ
Tähän nöyryyteen liittyy asia, joka kannattaa pitää mielessä.
Luen kohdan Matt. 8:8, joka kertoo hänen nöyryydestään näin: -
"Mutta sadanpäämies vastasi ja sanoi: "Herra, en minä ole sen arvoinen, -
että tulisit minun kattoni alle; vaan sano ainoastaan sana, -
niin minun palvelijani paranee."
Toisinaan ihmiset eivät osaa määritellä nöyryyttä täysin oikein.
He ajattelevat nöyryyden olevan oman arvon polkemista matalammalle
Mutta nöyryys on sitä, että tunnustamme sen aseman, -
johon Jumala on meidät asettanut. Sadanpäämies ei ollut -
osa Jumalan kansaa, mutta silti hän tuli Jeesuksen luo hakemaan apua.
Annettuamme elämämme Jumalalle, olemme osa Hänen kansaansa.
Siksi meidän ei tule sanoa, ettemme ole minkään arvoisia.
Jumalan sanan mukaan, Hän on luonut meidät lapsikseen ja -
Jeesuksen haavojen kautta olemme paratut. Eli kun olemme nöyriä, -
me sanomme: "Isä, tiedän että haluat minut parantaa, sillä -
sanassasi vakuutat niin. Siksi tulen ja alistun sanallesi."
Nöyryys ei ole itsensä mitätöintiä, -
vaan sen arvostamista, mitä olemme Jumalalta saaneet.
Jos olet Jumalan lapsi ja tutkit Hänen lupauksiaan, -
pidättäydyt aina siinä mitä Hän on luvannut ja sanassaan puhunut.
Sadanpäällikkö tiesi asemansa ja sanoi: "En ole sen arvoinen...."
Sinun ei pidä sanoa Jumalalle, että et ole parantamisen arvoinen!
Jeesus on kuollut puolestasi, olet arvokas ja niin voit myös parantua.
Sadanpäällikkö oli siis nöyrä.
Seuraava häneen liittyvä tärkeä asia on, että hänellä oli käsitys armosta.
HÄNELLÄ OLI KÄSITYS ARMOSTA
Mitä se käytännössä tarkoittaa?
Sekin selviää tästä kertomuksesta hyvin.
Kohdassa Matt. 8:9 sanotaan: -
"Sillä minä itsekin olen toisen vallan alainen, ja minulla on sotamiehiä -
käskyni alaisina, ja minä sanon tälle: 'Mene', ja hän menee, ja toiselle: -
'Tule', ja hän tulee, ja palvelijalleni: 'Tee tämä', ja hän tekee."
Eli hänellä on selkeä käsitys Jumalalta saamastaan armosta, -
sillä hän itsekin on hallinnan alainen.
Jumala on asettanut meidätkin oman hallintansa alle.
Päätettyämme seurata Jeesusta sanoimme: "Jeesus, olet Herrani".
Aina ei useiden eri syiden vuoksi ymmärretä sen sanan merkitystä.
Sana "herra" tarkoittaa meitä hallitsevaa henkilöä, eli isäntää.
Sanan herra kirjoitusmuoto on muuttunut vironkielessä.
Mutta sanan sisältö on se, että Jeesus on elämämme hallitsija.
Astumme hänen hallintaansa ja hänen armoilleen.
Sen lisäksi, että Jeesus ja Jumala hallitsevat elämäämme, -
on Jumala asettanut myös joukon ihmisiä meitä hallitsemaan, -
alkaen esim. valtionhallinnosta.
Raamatun mukaan meidän tulee olla alamaisia valtionhallinnolle, -
kunhan sen meiltä vaatimat asiat ja Jumalan sana ovat sopusoinnussa.
Jumala on asettanut myös seurakuntien johtajat, -
joita Jumala edellyttää meidän seuraavan.
Hebr. 13:17 sanotaan: -
"Olkaa kuuliaiset johtajillenne ja tottelevaiset, -
sillä he valvovat teidän sielujanne niinkuin ne, joiden on tehtävä tili, -
että he voisivat tehdä sitä ilolla eikä huokaillen; -
sillä se ei ole teille hyödyllistä."
Eli liittyen seurakuntaan, meidän tulee hengellisissä asioissa -
olla kuuliaisia seurakunnan johtajalle.
Hän ei ala määrätä henkilökohtaista elämäämme, mutta meidän tulee -
olla kuuliaisia kaikessa, mikä koskee seurakunnan toimintaa.
Perheissä on johtamaan asetettu mies, jolle vaimo on kuuliainen -
ja lasten tulee olla kuuliaisia vanhemmilleen.
Eli Jumalan valtakunnassa ei ole olemassa täydellistä vapautta -
eikä anarkiaa, jossa voisi elää alistumatta kenellekään.
Jumala on säätänyt tämän järjestyksen, jonka sisällä elämme.
Alistuessamme tälle järjestykselle ja niille ihmisille, jotka Jumala -
on asettanut yläpuolellemme, alistumme samalla myös Jumalalle.
Tämä mies oli ymmärtänyt että alistumalla itse, antaa se -
hänelle valtaa puhua niille, jotka ovat hänen alaisinaan.
Eli hän voi antaa heille käskyjä ja ohjata heidän tekemisiään.
Hän ymmärsi, että Jeesuksen antaessa käskyn, sana lähtee -
tehden sen, minkä vuoksi se on lähetettykin - ja näin tapahtuu -
kiitos sen, että Jeesus itse on kuuliainen Isälle Jumalalle.
Nykyajan ihmiset eivät yleensä halua alistua kenellekään.
Lapset eivät halua alistua vanhemmille eivätkä opettajille.
Työpaikoilla ei haluta alistua johtajien tahtoon, -
vaikka ne olisivat sopusoinnussa Jumalan sanan kanssa.
Meidän tulee alistua meitä ylempänä olevien johtajien tahtoon.
Se on Jumalalle tärkeätä, sillä se tuo meidät Hänen armonsa piiriin.
Ja niin mekin olemme oikeutettuja uskomaan.
Mies tiesi tästä ja uskoi, että Jeesuksen lausuessa vain sanan, -
tapahtuu ihme ja parantuminen.
Meidänkin on Jumalan valtakunnassa tärkeätä alistua -
Jumalan säätämään järjestykseen. Tämä oleellinen periaate -
johti sadanpäällikönkin kohtaamaan syntymässä olevan ihmeen!
Seuraava mielenkiintoinen asia tässä kertomuksessa on se, että -
hän oli vakuuttunut saavansa sen, mitä oli pyytämässä.
Kirjoitan muistiin: -
HÄN SAA SEN MITÄ PYYTÄÄ
Luen Raamatusta kohdan, joka vahvistaa tätä, eli Mark. 11:24 -
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Jeesus opettaa meille hyvin rohkeasti, että -
meidän tulee uskoa saavamme sen, mitä pyydämme.
Välillä jotkut ovat jopa syyttäneet "Jumalan käskyttämisestä" niitä, -
jotka ovat rukoilleet tämän periaatteen mukaan.
Eli näinkö sadanpäällikkökin käskytti Jeesusta? No ei, -
hän ei käskyttänyt Jeesusta, vaan tiesi, mikä oli Jumalan tahto.
Hän tiesi, että Jumala ja Jeesus haluavat ihmisten parantuvan.
Hän tiesi, että vain yksikin Jeesuksen lausuma sana riittää -
synnyttämään ihmeen. Siihen hän uskoo ja sitä Jeesukselta pyytää.
Mekin voimme sanoa "Isä, pyydän, että parannat minut", ja samalla -
uskoa juuri niin tapahtuvan! Se ei ole Jumalan käskyttämistä, vaan -
Jumalan sanaan tukeutumista. Toinen kohta, 1. Joh 5:14, kuuluu näin: -
"Ja tämä on se uskallus, joka meillä on häneen, että jos me jotakin -
anomme hänen tahtonsa mukaan, niin hän kuulee meitä.
Ja jos me tiedämme hänen kuulevan meitä, mitä ikinä anommekin, niin -
tiedämme, että meillä myös on kaikki se, mitä olemme häneltä anoneet."
Eli meidän tulee pyytää Jumalan tahdon mukaan, -
ja tahto löytyy Jumalan sanasta.
Jeesus sanoi pitaliselle: "Minä tahdon. Tule puhtaaksi."
Eli Jumala haluaa parantaa meidät, -
ja siitä tiedämme, että pyyntömme on Hänen tahtonsa mukainen.
Kun sinä pyydät Jumalaa parantamaan sairautesi, -
Jumalan tahto on tehdä sinut terveeksi!
Pyydettyäsi tätä, tehtäväksesi jää uskoa, että saat sen mitä pyydät.
Mies uskoi palvelijan paranevan kunhan Jeesus lausuisi vain sanan.
Kertomuksen jatkuessa näemme juuri näin tapahtuvan.
Hänelle tapahtui se, mitä hän oli pyytänytkin.
Meidän ei tule rukoilla ikään kuin "koemielessä" ja ihmetellen, -
mikä mahtaa olla Jumalan tahto.
Toki voimme asiaa Häneltä kysyä, -
mikäli emme löydä Raamatusta suoraa vastausta.
Ensi sijassa meidän tulee löytää Jumalan tahto Hänen sanastaan, -
sitten pyytää ja uskoa saavamme sen mitä pyydämme - ja niin tapahtuu!
Emme etsi Jumalan tahtoa rukoillen, vaan hakemalla Jumalan sanasta.
Sitten voimme pyytää uskossa - ja niin saamme sen, mihin uskomme.
Seuraava huomionarvoinen asia tässä kertomuksessa on se, että -
Jeesus näki hänen uskonsa.
NÄKI HÄNEN USKONSA
Miten usko voi näkyä? Raamatussa on uskoa kuvailtu näin jo aiemminkin.
Usko näkyi hänen sanoistaan: "Sano vain sana, ja palvelijani paranee."
Hänen uskonsa oli nähtävissä. Hän itse tai hänen ystävänsä olivat -
tulleet paikalle odottaen ihmettä tapahtuvaksi.
Hänelle tapahtui täysin hänen uskonsa mukaan. Myös meidän -
sanoistamme ja puheestamme näkyy, mihin uskomme ja mitä odotamme.
Vastaako puheesi sitä, mihin uskot ja mitä odotat?
Miehelle tapahtui juuri se, mitä hän oli suullaan puhunut.
Ja lopuksi vielä - miehellä oli usko Jeesuksen sanoihin.
Kirjaan ylös senkin.
HÄN USKOI JEESUKSEN SANOIHIN
Katsotaan vielä Matt. 8:13.
"Ja Jeesus sanoi sadanpäämiehelle: "Mene. Niinkuin sinä uskot, -
niin sinulle tapahtukoon." Ja palvelija parani sillä hetkellä."
Eli Jeesuksen sanoessa "Mene", mies lähti -
ja palvelija olikin jo parantunut!
Eli mies uskoi tähän yhteen ja ainoaan Jeesuksen sanaan: "Mene".
Meidän kannattaa paneutua näihin periaatteisiin ja -
antaa Jumalan sanan tuoda meille uskon ja ymmärryksen siihen, että -
Jumala haluaa meidän olevan terveitä - se on Hänen tahtonsa.
Kuten opetin - haluan, että uskomme saavamme sen, mitä pyydämme.
Haluan rukoilla sinun kanssasi, joka painit terveytesi kanssa.
Olipa sinulla terveysongelma tai sairaus, Jumala on parantajasi.
Sadanpäällikkö pyysi Jeesukselta sellaista, minkä uskoi saavansa.
Myös sinä voit uskoen pyytää Jumalaa parantamaan - ja niin käy.
Rukoile kanssani: Isä, pyydän Sinua tänään koskettamaan -
ja parantamaan ne katsojat, joiden Sinä haluat parantuvan -
kuten olet Sanassasi sanonut.
Isä, pyydän, että he paranevat, sairaudet katoavat ja säryt loppuvat.
Anna parantavan voimasi kohdata heidät ja muuttaa heidän elämänsä.
Isä, kiitän työstäsi, Jeesuksen nimessä, -
kiitän että vapautat heidät sairauksista. Aamen.
Tallinnan Hoosianna-seurakunnan parantumiskoulu
Suomennos: Irene Tarkka